**ИНСТРУКЦИЯ**

**за подготовка и провеждане на държавен практически изпит (ДПИ) за специалност *МТ* и *МСВ***

**Специалност *МТ***

1. ***Избор и подготовка на цялостно туристическо пътуване /маршрут/.***

 Подготовката за изпита започва още в началото на VI (зимен) семестър под ръководството на преподавателя по *Първи чужд език* и с консултациите на преподавателите по *Екскурзоводство* и *Втори чужд език*. Групата избира крайна дестинация и определя маршрута на пътуването. Дестинациите, намерили добър прием и утвърдили се през годините (без да са задължителни) са както такива в рамките на страната (Благоевград, Белоградчик и др.), така и такива в близък периметър извън нея (Истанбул, Солун, Букурещ, Констанца / Мамая и др.). Продължителността на практическото изпитно мероприятие по определения маршрут е минимум три дни. Всяка група изготвя папка с подробна информация за обекти и теми по маршрута на първи чужд език, която се представя на ръководителя на изпита – преподавателя по *Първи чужд език*. Папката включва следните раздели:

1. Заглавна страница с наименованието на темата на маршрута;
2. Списък на групата с трите имена и факултетните номера;
3. Подробно описание на маршрута, вкл. схеми и снимки по желание на студените;
4. Проект за образец на покана за гостите /по желание на групата могат да бъдат поканени външни гости/;
5. Списък на необходимите технически средства за провеждане на изпита /напр. уредба с микрофон за озвучаване на залата, видеокамера и др./;
6. Списък за индивидуалното участие на студентите в предварителната подготовка за изпита и задачите, които изпълнява по време на изпита.

Препоръчително е групата да изготви и плакат с информация за маршрута, датите му и участниците в него.

 Оценката от участието на всеки студент в изготвянето на папката формира 30 % от комплексната оценка.

1. ***Реализация на туристическото пътуване /маршрут/.***

 По време на туристическото пътуване всеки студент представя обекти, теми и отсечки от маршрута на първи и втори чужд език пред държавната изпитна комисия (и гостите). Оценяването на практическите умения се извършва по система от предварително изработени критерии:

* изпълнение на поставената задача – подбрана информация и и начин на представянето й;
* професионално поведение;
* умения за работа в екип;
* езикови умения на двата чужди езика.

 Оценката на тази практическа част от изпита формира 70% от комплексната оценка.

 В обобщение, комплексната оценка за държавния практически изпит се формира по следния начин:

* Изготвена папка с посочено участие на всеки от групата в разработването на папката - 30% от комплексната оценка
* Представяне на обекти и отсечки по маршрута на първи чужд език по време изпита – 40 % от комплексната оценка
* Представяне на обекти и отсечки по маршрута на втори чужд език – 30 % от комплексната оценка

**Специалност *МСВ***

1. ***Подготовка на анимационна програма.***

Ръководител на изпита е преподавателят по *Анимация*, а консултанти на групата за изпита са преподавателите по *Първи* и *Втори чужд език*. Анимационната програма се подготвя по предварително избрана тема на два чужди езика. Ръководителят на изпита предлага примерни теми и представя папки от държавни изпити от предходни години. Програмата се разработва писмено и се оформя в папка, която включва следните раздели:

1. Заглавна страница с наименованието на темата;
2. Списък на групата с трите имена и факултетните номера;
3. Подробен сценарий за провеждане на анимационната програма;
4. Проект за образец на покана за гостите;
5. Списък на необходимите технически средства за провеждане на изпита /напр. уредба с микрофон за озвучаване на залата, видеокамера и др./;
6. Списък за индивидуалното участие на студентите в предварителната подготовка за изпита.

 Папката се представя на ръководителя на изпита не по-късно от 10 дни преди датата на изпита.

 Оценката на тази част от практическия изпит формира, както следва, 30% от комплексната оценка.

 Най-малко 10 дни преди изпита, групата изготвя плакат с информация за тема на изпита, дата, час, място и продължителност на анимационната програма.

1. ***Реализация на анимационна програма.***

 Анимационната програма се представя пред държавната изпитна комисия и гости в предварително в обявения ден и час, на избрано място – Колеж по туризъм-Варна или външна зала / обект.

 Оценяването на практическите умения се извършва по система от предварително изработени критерии:

* изпълнение на поставената задача – начин на представяне на темата и информацията;
* професионално поведение;
* умения за работа в екип;
* езикови умения на двата чужди езика.

 Оценката на тази част от изпита формира 70% от комплексната оценка за държавния практически изпит.

 В обобщение, комплексната оценка за Държавния практически изпит се формира по следния начин:

* Изготвена папка с посочено участие на всеки от групата в разработването на папката – 30% от комплексната оценка;
* Участие в програмата на първи чужд език по време изпита – 40 % от комплексната оценка
* Участие в програмата на втори чужд език – 30 % от комплексната оценка